C 355/8
DA
Den Europæiske Unions Tidende
16.9.2022
7.2.
EU-retningslinjer i overensstemmelse med artikel 9 i forordning (EF) nr.
852/2004 Flere europæiske sektorspecifikke interesseorganisationer har udviklet EU retningslinjer for god hygiejnepraksis.
Listen over disse retningslinjer findes på: https://ec.europa.eu/food/food/biological-safety/food-hygiene/guidance-platform_en.
I nogle tilfælde har Europa-Kommissionen selv givet sektorspecifik vejledning, især når fødevarevirksomhederne ofte er små virksomheder: — Kommissionens meddelelse Vejledning i ledelsessystemer for fødevaresikkerhed for fødevaredetailhandlere, herunder fødevaredonation 2020/C 199/01 (18) (Kommissionens meddelelse om fødevaredetailhandlere) — Meddelelse fra Kommissionen Vejledning om imødegåelse af mikrobiologiske risici i friske frugter og grøntsager i primærproduktionen gennem god hygiejne (19) 8.
UDDANNELSE
Fødevarevirksomhedslederes personale bør være under tilsyn og bør instrueres og/eller uddannes i fødevarehygiejne i overensstemmelse med deres funktion, og de ansvarlige for udvikling og vedligeholdelse af ledelsessystemet for fødevaresikkerhed bør være tilstrækkeligt uddannet i anvendelse af GHP, andre PRP'er og HACCP-baserede procedurer.
Fødevarevirksomhedslederen skal sikre sig, at det personale, der tager del i de relevante processer, har de fornødne færdigheder, og at de er opmærksomme på de farer, der måtte være konstateret, og på de kritiske punkter i produktions-, oplagrings-, transport- og/eller distributionsprocessen.
De skal også udvise kendskab til de relevante korrigerende og forebyggende foranstaltninger og overvågnings- og registreringsprocedurer i virksomheden, i overensstemmelse med kapitel XII i bilag II til forordning (EF) nr.
852/2004.
Der bør sondres mellem uddannelse i hygiejne i almindelighed (alle ansatte) og specifik HACCP-uddannelse.
De medarbejdere, der overvåger/forvalter eller verificerer kritiske kontrolpunkter (CCP'er), bør være uddannet i procedurerne baseret på HACCP-principperne i overensstemmelse med deres opgaver (f.eks.
vil en tjener/servitrice have behov for uddannelse i et vist niveau af hygiejne, mens en kok vil have behov for yderligere uddannelse i hygiejnisk tilberedning af fødevarer).
Eventuelle genopfriskningskurser og hyppigheden af sådanne bør overvejes under hensyntagen til den pågældende virksomheds behov og de godtgjorte færdigheder.
Interesseorganisationerne i fødevareindustriens forskellige sektorer bør bestræbe sig på at informere om kursustilbud for fødevarevirksomhedslederne.
Uddannelse som omhandlet i kapitel XII i bilag II til forordning (EF) nr.
852/2004 skal ses i en større sammenhæng.
Passende uddannelse indebærer således ikke nødvendigvis deltagelse i formelle kurser.
Færdigheder og viden kan også sikres gennem adgang til teknisk information og rådgivning fra brancheorganisationer eller de kompetente myndigheder, passende efteruddannelse på stedet, retningslinjer for god praksis osv.
GHP-, anden PRP- og HACCP-uddannelse af fødevarevirksomhedernes personale bør stå i et rimeligt forhold til virksomhedens størrelse og art og tage hensyn til specifikke risici i forbindelse med aktivitetens art.
Betydningen af uddannelse er blevet styrket som følge af indførelsen et (obligatorisk) krav om en fødevaresikkerhedskultur i forordning (EF) nr.
852/2004 i marts 2021.
Uddannelse vil ofte være det vigtigste redskab til at opnå en god fødevaresikker­ hedskultur eller kan fungere som korrigerende foranstaltninger, hvis der konstateres mangler ved vurderingen af fødevaresikkerhedskulturens omfang (se bilag I, afsnit 4.14).
Den kompetente myndighed kan om nødvendigt bistå med udvikling af uddannelsesaktiviteter som nævnt i de foregående afsnit, især i sektorer, der er mindre velorganiserede, eller hvor der er konstateret et utilstrækkeligt informationsniveau.
Denne form for bistand er udførligt beskrevet i vejledningen »FAO/WHO guidance to governments on the application of HACCP in small and/or less-developed food businesses (20)«.
(18) EUT C 199 af 12.6.2020, s. 1.
(19) EUT C 163 af 23.5.2017, s. 1.
(20) http://www.fao.org/docrep/009/a0799e/a0799e00.HTM.